
ACTA SEDIS 


COMMENTARIUM OFFICIALE 


ACTA PII PP. XI 


IN SOLLEMNI CANONIZATIONE 


BEATI IOANNIS BOSCO CONFESSORIS, IN BASILICA VATICANA DIE I MENSIS 
APRILIS, ANNO SACRO MDCCCCKXXIV PERACTA. 


Ad postulationem instanter factam per Advocatum Sacri Consistorii Ioan- 
nem Guasco a Viro Eminentissimo Camillo Laurenti, Cardinali Prae- 
fecto Sacrorum Rituum Congregationi, Riius D. Antonius Bacci, Secre- 
tarius Litterarum ad Principes, nomine Sanctitatis Suae, ita respondit: 


Dum nostra hac aetate victoriae palma, magno cum admirantium 
plausu, iis interdum tribuitur, qui in causa vel nullo vel fere nullo prae- 
conio digna primas obtinent, haec sollemnia, quibus christiani herois 
nomen consecratur, videntur equidem non sine gravi monitu atque 
exemplo celebrari. Tantum enim christianae sanctitudinis laudes fluxae 
ac periturae hominum gloriae antecellunt, quantum terrae praestat 
pulcritudine caelum, quantumque sempiternae beatitatis gaudia miseras 
caducae huius vitae voluptates exsuperant atque evincunt. Ut igitur 
per sollemnes huiusmodi caerimonias, quibus iubilaris anni cursus deco- 
ratur eiusque augentur salutares fructus non tam ad germanae sancti- 
moniae praestantiam satius altiusque reputandam, quam ad rectum atque 
arduum eius iter volenti animo ingrediendum excitentur omnes, Beatis- 
simus Pater vehementer exoptat. Id profecto fiet per legitimam Ioannis 
Bosco consecrationem, a Romano Pontifice peragendam; Ioannis Bosco 
dicimus, Italiae totiusque Ecclesiae decoris; Ioannis Bosco, qui non modo 
ad evangelicae perfectionis fastigium totis viribus citatoque gradu con- 
tendit, sed tot etiam filios — florentem praesertim aetatem christianis 
praeceptis christianisque moribus conformando — Iesu Christo peperit. 
Acta, vol. XXVI, 6, — 1-5-9384. 

Quapropter quod instanter perorando postulastis, quodque innumera 
beati huius caelitis familia fieri gestit suisque precibus maturavit, id 
benigne excipere communibusque votis satisfacere percupit Sanctitas 
Sua. Vult nihilominus ut antea, ex vetustissimo Apostolicae Sedis more, 
ad rem fauste feliciterque definiendam, caelestis Curiae supplicatio a 
nobis omnibus interponatur. 

Post cantatas Sanctorum Litanias, ad iteratam instantius postulationem 
idem Revius Dominus respondit: 

Procu! dubio admotae ad caelestem Aulam preces supplicationesque 
efficacissimae exstitere; procul dubio quod nos cupimus omnes, ange- 
lorum itidem sanctorumque agmina exoptant; ac Deo ipsimet voluntas 
est novum hoc sanctitudinis ornamentum atque exemplum, militanti 
Eeclesiae dilargiri. Verumtamen, quamquam nullus relinquitur ambi- 
gendi locus beatum Ioannem Bosco sempiterna in caelis beatitate perfrui, 
quam, divina aspirante gratia, per sanctissima rerum gesta promeruit, 
per me nihilo secius edicit Beatissimus Pater velle se, antequam inerrans 
edatur oraculum, Superni Spiritus ‘timen, ad rem religiosissime perfi- 
ciendam, sibi ab omnibus concilietur. 

Ad haec, praecinente Beatissimo Patre, hymnus Veni Creator Spiritus 
eum congrua oratione successit; quo expleto, tertiam instantissimam postula- 
tionem haec excepit eiusdem Rimi Domini responsio: 

In hac rerum hominumque maiestate, quae caelestis Aulae fulgorem 
refert divinosque concentis, eventum mox visuri sumus, quod in Dei 
gloriam communemque salutem maximopere conferet. Etenim, nulla 
iam interposita mora, Iesu Christi Vicarius optatissimam fallique nesciam 
sententiam suam laturus est. Eam prona fronte gratoque animo exci- 
piamus; ac caelestia munera, quae hodie procul dubio e beati huius 
caelitis manibus uberiora profluunt, cum nobis, tum laboranti Ecclesiae 
conciliemus. 


Tum Beatissimus Pater ex cathedra sollemniter pronunciavit: 


« Ad honorem Sanctae et individuae Trinitatis, ad exalta- 
tionem fidei catholicae et christianae Religionis augmentum, 
auctoritate Domini Nostri Iesu Christi, Beatorum Apostolorum 
Petri et Pauli ac Nostra; matura deliberatione praehabita et 
divina ope saepius implorata, ac de Venerabilium Fratrum 
Nostrorum S. R. E. Cardinalium, Patriarcharum, Archiepiscvu- 
porum et Episcoporum in Urbe exsistentium consilio, Beatum 
IOANNEM Bosco SANCTUM esse decernimus et definimus, ac 

Sanctorum catalogo adscribimus; statuentes ab Ecclesia uni- 
versali eius memoriam quolibet anno, die natali illius, nempe 
die xxx1 Ianuarii, inter Sanctos Confessores non Pontifices pia 
devotione recoli debere. In nomine PasStris et Fisglii et Spi- 
ritus 48 Sancti ». 


In sollemni vero Missa Papali, post Evangelium, haec fuit 
HOMILIA SANCTISSIMI DOMINI NOSTRI 


VENERABILES FRATRES AC DILECTI FILII, 


Geminata hodie perfundimur laetitia, ac Nobiscum universa 
afficitur Eeclesia, quod victoriam ex mortis et ex inferorum pote- 
state a Iesu Christo partam eglebramus, quodque hodie Nobis 
licuit praeclaris viris feminisque non paucis, per huius anni sancti 
decursum ad sanctitudinis honores evectis, sollemnem hance Ioan- 
nis Bosco consecrationem quasi in cumuium adiicere; Loannis 
Bosco inquimus, quem paucis abhine annis in Beatorum nume- 
rum rettulimus, quique iuventutem Nostram — gratum adhuc 
subit recordatio animum —non modo adspectu suo suoque 
alloquio recreavit, sed per mirabilium etiam rerum gesta virtu- 
tisque praestantiam in sui admirationem rapuit. Iamvero, 
quamvis eius vita tot sit egregie factis referta atque illustrata, 
ut vix queat adumbrari paucis, cupimus tamen haec, quae prae- 
cipua Nobis videntur, admirationi imitationique vestrae propo- 
nere. Divinae gloriae animarumque saluti procurandae omnino 
deditus, quidquid noster novisset, superno quodam instinctu 
ductus, ex Dei esse voluntate faciendum, id, etsi temerario ausu 
dignum videbatur, nulla aliorum diffidentia distractus, ac vias 
etiam rationesque animosus ingressus, quas nova induxerat 
aetas, ad effectum deducere enitebatur. Itaque, cum pueros, 
per urbis vias vagantes, paene innumeros vidisset, a parentibus 
derelictos omnique cura destitutos, eos ad se paterno animo 
vocavit; eosque, per opportuna omne genus oblectamenta ipso- 

Quapropter quod instanter perorando postulastis, quodque innumera 
beati huius caelitis familia fieri gestit suisque precibus maturavit, id 
benigne excipere communibusque votis satisfacere percupit Sanctitas 
Sua. Vult nihilominus ut antea, ex vetustissimo Apostolicae Sedis more, 
ad rem fauste feliciterqne definiendam, caelestis Curiae supplicatio a 
nobis omnibus interponatur. 

Post cantatas Sanctorum Litanias, ad iteratam instantius postulationem 
idem Reviius Dominus respondit: 

Procul dubio admotae ad caelestem Aulam preces supplicationesque 
efficacissimae exstitere; procul dubio quod nos cupimus omnes, ange- 
lorum itidem sanctorumque agmina exoptant; ac Deo ipsimet voluntas 
est novum hoe sanctitudinis ornamentum atque exemplum, militanti 
Ecclesiae dilargiri. Verumtamen, quamquam nullus relinquitur ambi- 
gendi locus beatum Ioannem Bosco sempiterna in caelis beatitate perfrui, 
quam, divina aspirante gratia, per sanctissima rerum gesta promeruit, 
per me nihilo secius edicit Beatissimus Pater velle se, antequam inerrans 
edatur oraculum, Superni Spiritus *ltimen, ad rem religiosissime perfi- 
ciendam, sibi ab omnibus concilietur. 

Ad haec, praecinente Beatissimo Patre, hymnus Veni Creator Spiritus 
eum congrua oratione successit; quo expleto, tertiam instantissimam postula- 
tionem haec excepit eiusdem Rimi Domini responsio: 

In hac rerum hominumque maiestate, quae caelestis Aulae fulgorem 
refert divinosque concentus, eventum mox visuri sumus, quod in Dei 
gloriam communemque salutem maximopere conferet. Etenim, nulla 
iam interposita mora, Iesu Christi Vicarius optatissimam fallique nesciam 
sententiam suam laturus est. Eam prona fronte gratoque animo exci- 
piamus; ac caelestia munera, quae hodie procul dubio e beati huius 
caelitis manibus uberiora profluunt, cum nobis, tum laboranti Ecclesiae 
conciliemus. 


Tum Beatissimus Pater ex cathedra sollemniter pronunciavit: 


« Ad honorem Sanctae et individuae Trinitatis, ad exalta- 
tionem fidei catholicae et christianae Religionis augmentum, 
auctoritate Domini Nostri Iesu Christi, Beatorum Apostolorum 
Petri et Pauli ac Nostra; matura deliberatione praehabita et 
divina ope saepius implorata, ac de Venerabilium Fratrum 
Nostrorum S. R. E. Cardinalium, Patriarcharum, Archiepisco- 
porum et Episcoporum in Urbe exsistentium consilio, Beatum 
IOANNEM Bosco SANcTUM esse decernimus et definimus, ac © 

Sanctorum catalogo adscribimus; statuentes ab Ecclesia uni- 
versali eius memoriam quolibet anno, die natali illius, nempe 
die xxx1I Ianuarii, inter Sanctos Confessores non Pontifices pia 
devotione recoli debere. In nomine PasRtris et Fisglii et Spi- 
ritus $4 Sancti ». 


In sollemni vero Missa Papali, post Evangelium, haec fuit 
HOMILIA SANCTISSIMI DOMINI NOSTRI 


VENERABILES FRATRES AC DILECTI FILII, 


Geminata hodie perfundimur laetitia, ac Nobiscum universa 
afficitur Keclesia, quod victoriam ex mortis et ex inferorum pote- 
state a Iesu Christo partam ¢glebramus, quodque hodie Nobis 
licuit praeclaris viris feminisque non paucis, per huius anni sancti 
decursum ad sanctitudinis honores evectis, sollemnem hanc Ioan- 
nis Bosco consecrationem quasi in cumuium adiicere; Loannis 
Bosco inquimus, quem paucis abhine annis in Beatorum nume- 
rum rettulimus, quique iuventutem Nostram — gratum adhuc 
subit recordatio animum — non modo adspectu suo suoque 
alloquio recreavit, sed per mirabilium etiam rerum gesta virtu- 
tisque praestantiam in sui admirationem rapuit. lamvero, 
quamvis eius vita tot sit egregie factis referta atque illustrata, 
ut vix queat adumbrari paucis, cupimus tamen haec, quae prae- 
cipua Nobis videntur, admirationi imitationique vestrae propo- 
nere. Divinae gloriae animarumque saluti procurandae omnino 
deditus, quidquid noster novisset, superno quodam instinctu 
ductus, ex Dei esse voluntate faciendum, id, etsi temerario ausu 
dignum videbatur, nulla aliorum diffidentia distractus, ac vias 
etiam rationesque animosus ingressus, quas nova induxerat 
aetas, ad effectum deducere enitebatur. Itaque, cum pueros, 
per urbis vias vagantes, paene innumeros vidisset, a parentibus 
derelictos omnique cura destitutos, eos ad se paterno animo 
vocavit; eosque, per opportuna omne genus oblectamenta ipso- 

rum animis potitus, et catholicae religionis praeceptis imbuit, 
et ad iisdem praeceptis per virtutis disciplinam perque crebrio- 
rem Sacramentorum susceptionem sese conformandos allexit 
atque permovit. Nostis profecto quantum utilitatis iuventuti 
recte instituendae et a vitiorum illecebris revocandae ex huius- 
modi institutis, quae Festiva vocantur Oratoria sit ortum; quae 
quidem Oratoria non modo Augustae Taurinorum condidit et 
in vicinioribus urbibus atque oppidis, sed ubicumque etiam, 
quo suam invexit religiosam familiam. Praeterea, cum fre- 
quentissimae huic adulescentium iuvenumque turbae honestum 
vitae genus impertire cuperet, quo iidem et sibi possent et 
futurae proli consulere, illa constituit domicilia, in quibus ipsi 
exciperentur, et ad fabriles artes addiscendas, cuique consen- 
taneas, praepararentur. Neque iuventuti defuit litteris huma- 
nioribusque disciplinis deditae, in cuius commodum multa 
collegia condidit, in quibus eadem tuto itinere ad altiorem etiam, 
si vellet, doctrinam adipiscendam contendere et, bene morata, 
in spem Ecclesiae Nationisque suae succrescere posset. 

Quam ad rem animadvertendum est idcirco -Ioannem Bosco, 
in puerorum iuvenumque animis fingendis educandisque, feli- 
cissimos edidisse fructus, quod germanam eam veri nominis 
educationem alacri perspicacique animo suscepit, quam catho- 
lica Ecclesia tantopere commendat, quamque Nosmet ipsi, 
occasione data, saepenumero commendavimus. Illam nimirum 
quae evangelicis praeceptis praeclarisque Iesu Christi exemplis 
imbuitur tota per omnesque venas alitur; illam, qua, christiana 
religione virtuteque duce, ita iuveniles rediguntur ac compo- 
nuntur mores, ut omnino digni evadant, quos et terrestris patria 
dilaudet, et caelestis tandem aliquando non periturae coronae 
praemio remuneretur. Illam denique, quae si corporis vires 
exercet, at animum potissimum — inconditos inordinatosque 
eius motus compescendo et ad virtutis convertendo studia — 
‘confirmat atque conroborat; quaeque, si humanas omnes disci- 
plinas, ad praesentem vitam excolendam ornandamque oppor- 
tunas, discipulis impertit, at quod est praecipuum non neglegit, 

Creatoris nempe ac Remuneratoris Dei doctrinam atque Eccle- 
siae praecepta. 

At non heic consistit neve laxatur alacer eius animus, sed, 
superna caritate compulsus, quam condiderat religiosorum 
hominum ac mulierum familiam, eam, mirabili quodam modo 
ob divinae gratiae opem magis usque magisque increbrescentem, 
per universum mittit terrarum orbem, evangelii lucem chri- 
stianumque cultum laturam. Quae tot tantaque incepta atque 
opera dum noster instituit ac perficit, non ex humanarum rerum 
defectione neque ex aliorum diffidentia atque irrisu concidit 
animo, sed caelesti fretus auxilio, ulterius cotidie tranquilla 
serenaque fronte progreditur. Quodsi interdum suscepta ab se in 
animarum bonum consilia in difficultates se illidere videbantur, 
quae humana ope devinci non possent, hilaris atque erectis in 
caelum oculis, dicere sollemne habebat: « Dei optatum est, 
atque adeo ex eius voluntate faciendum; quapropter ipsimet 
quodammodo officio est necessaria adiumenta suppeditare ». 
Atque ita, praeter omnium exspectationem, res ad laetum 
exitum adducebatur; hominumque sugillationes in communem 
admirationem commutabantur. 

Quem igitur, venerabiles fratres ac dilecti filii, christianae 
sanctitatis heroém, per praecipua animi sui lineamenta, vene- 
rationi vestrae proposuimus, in eum omnes, studiosae imita- 
tionis causa, intueantur. Ita enim, eo auspice eoque deprecatore, 
profecto fiet ut, quam Iesus Christus rettulit de mortis deque 
tenebrarum potestate victoriam, eam nos quoque omnes feli- 
citer assequamur; utque, a peccatorum servitute liberati sempi- 
ternaque in caelis beatitate fruituri, paschale canticum una fide 
unaque voce concinamus omnes: 


« Ut sis perenne mentibus 
Paschale, Iesu, gaudium, 

A morte dira criminum 

Vitae renatos libera. Amen: * 


i Ex Brev. Rom., off. Dom. in Albis. 

LITTERAE APOSTOLICAE 


I 


TEMPLUM PAROECIALE B. M. V. «DE LA DELIVRANCE» OPPIDI QUENTIN IN 
DIOECESI BRIOCENSI BASILICAE MINORIS HONORIBUS AUGETUR. 


PIUS PP. XI 


Ad perpetuam rei memoriam. — Uti ad Nos refert venerabilis frater 
Briocensium Episcopus, intra dioecesis suae fines, in loco quem Quen- 
tin nunecupant, templum exstat, nunc tantum paroeciale olim conle- 
giatum, ubi simulacrum Beatae Mariae Virginis sub titulo de la Délivrance 
religiosissime colitur. Tradunt quidem iam ipso in oppido a saeculo decimo 
tertio christifideles peculiari cultu Deiparam veneratos esse post adventum 
insignis relliquiae Cincturae B. Mariae Virginis eundem in locum; quam 
dominus castri, uti fertur, relliquiam a Locis sanctis Palaestinae secum 
tulit ut in primaevo castri sacello pie servaretur. Hoc autem sacellum 
saeculo quarto decimo in ampliorem formam exstructum est; sed, saeculo 
nuper praeterito, sacrum ipsum aedificium, iam ob temporum hominumque 
iniurias fere ruinosum, in novam pulcrioremque ecclesiam conversum est, 
quae a fundamentis exaedificata, structura, uti aiunt, ogivali, sex altari- 
bus praedita, operibusque artis insignibus ornata (quamvis christifidelibus 
aperta iam ab anno MDCCCLXXXVIJ) anno tantum millesimo nongentesimo 
trigesimo, ingenti presbyterorum peregrinorumque multitudine adstante, 
a@ quinque Episcopis dedicata est. Cum vero non modo in dioecesi Brio- 
censi, sed in universa etiam Gallia sanctuarium Mariale ipsum uti prae- 
stantissimum et celeberrimum habeatur, christifideles ex omni ordine 
coetuque, peregrinationibus frequentibus, simulacrum B. Mariae Virginis 
de la Délivrance pie devoteque veneraturi ad hanc sacram aedem confluunt; 
peregrinorumque spirituali adsistentiae nunc parochus loci consulit, eun- 
demque eodem in sacro ministerio peragendo tum vicarii paroeciae, tum 
presbyteri parvo dioecesis Seminario addicti sollerter adiuvant. Olim autem 
sanctuarii ipsius cura Capitulo conlegiato concredita erat; anno enim 
Mccccy, quinque sacerdotum conlegium, ut eodem in loco melius stabi- 
liusque sacrarum functionum celebrationi consuleretur, constitutum est, 
titulo privilegiisque Capituli decoratum; at, ineunte saeculo decimo nono, 
ob politicas Galliae perturbationes, conlegium idem est suppressum, vetu- 
stumque propterea conlegiat um templum in paroeciale erectum. Nunc autem 
venerabilis frater Briocensium Episcopus, ad decus augendum sanctuarii 

eiusdem, a Nobis suppliciter demisseque efflagitat ut, votis quoque fide- 
lium Briocensium obsecundantes, templum Mariale praedictum Basilicae 
minoris titulo ac privilegiis, de Apostolica benignitate, honestare velimus. 
Placet proinde N obis huiusmodi optatis concedere; ideoque, audito quoque 
dilecto filio Nostro Sanctae Romanae Ecclesiae Cardinali Sacrae Rituum 
Congregationis Praefecto, apostolica Nostra auctoritate, praesentium Lit- 
terarum tenore, templum paroeciale Beatae Mariae Virginis sub titulo 
de la Délivrance in honorem, Deo dicatum in loco Quentin nuncupato 
intra dioecesis Briocensis fines, Basilicae minoris titulo ac dignitate per- 
petuum in modum augemus, illique omnia et singula tribuimus iura ac 
privilegia quae Basilicis minoribus competunt. Contrariis non obstanti- 
bus quibuslibet. 

Haec concedimus, decernentes praesentes Litteras firmas, validas atque 
efficaces iugiter exstare ac permanere; suosque plenos atque integros 
effectus sortiri et obtinere; illisque ad quos spectant, seu spectare pote- 
runt, plenissime suffragari; sicque rite iudicandum esse ac definiendum, 
irritumque ex nunc et inane fieri, si quidquam secus super his a quovis, 
auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xv 
mensis Augusti, an. MDCCCCXxxII, Pontificatus Nostri duodecimo. 


E. Card. PACELLI, a Secretis Status. 


Il 


R. P. D. FRANCISCUS M. SERRAND EPISCOPUS BRIOCENSIS DEPUTATUR AD 
AUREA CORONA DONANDUM SIMULACRUM B. M. V. « DE LA DELIVRANCE » 
OPPIDI QUENTIN. 


PIUS PP. XI 


Venerabilis frater, salutem et apostolicam benedictionem. — Uti ad Nos 
attulisti, in loco « Quentin» in ,tuae dioecesis intra fines sito, insigne 
exstat sanctuarium mariale sub titulo Beatae Mariae Virginis de la Deé- 
livranee ; ibique simulacrum eiusdem Beatae Virginis a christifidelibus reli- 
giosissime colitur. Hoc simulacrum venerati sunt praeclarissimi viri, quos 
inter S. Ivo et S. Vincentius Ferreri numerandi sunt. Constat profecto 
Briocenses cives iugiter suos amoris sensus erga Deiparam coram ipso 
simulacro effudisse etiam gallica, uti aiunt, revolutione perdurante; 
insigni vero pietate ac devotione cives ipsos erga Beatam Virginem gras- 
sante lue anno MDCCCLXVII, ac saeviente bello anno millesimo octingen- 

tesimo septuagesimo adeo exarsisse ut hodie quoque nullus sit Briocensis’ 
qui eidem Virgini de la Délivrance non deferat peculiares reverentiae cul- 
tusque significationes. Incredibile autem dictu est quam ingenti fideles 
numero ex universa Gallia ad sanctuarium confluant, vel opem Deiparae 
imploraturi, vel grates eidem accepta ob beneficia habituri. Nil mirum 
itaque si tibi, venerabilis frater, opportunum visum sit cum tua tum 
cleri populique Briocensis vota Nobis proponere atque enixis precibus a 
Nobis efflagitare, ut eidem Beatae Virginis de la Délivrance inclyto simu- 
lacro aureum diadema Pontificia auctoritate sollemniter imponatur. Qui- 
bus equidem optatis ad fidelium Briocensium pietatem erga Deiparam 
augendam, ultro libenterque concedentes, audito quoque dilecto filio 
Nostro Sacrae Rituum Congregationis Praefecto, apostolica Nostra aucto- 
ritate, harum Litterarum vi, tibi, venerabilis {frater, eas partes com- 
mittimus, ut simulacrum Beatae Mariae Virginis de la Délivrance in 
sanctuario seu templo sub eodem titulo intra fines dioecesis tuae exsistens, 
die per te statuendo, post sollemnia Missarum, per te ipsum, servatis ser- 
vandis, Nostro nomine et auctoritate, sollemni ritu aurea corona redimias. 
Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xv 
mensis Augusti, an. MDCCCCXXxII, Pontificatus Nostri duodecimo. 


E. Card. PACELLI, a Secretis Status. 


Il 


B. M. V. TITULO DOMINAE NOSTRAE AD NIVES PATRONA AEQUE_ PRINCIPALIS 
CUM SACRA FAMILIA DECLARATUR DIOECESIS RENENSIS IN STATU NEVADA 
AMERICAE SEPTEMTRIONALIS. 


PIUS PP. XI 


Ad perpetuam rei memoriam. — Refert ad Nos venerabilis frater Renen- 
sium Episcopus christifideles omnes e sua dioecesi Beatissimam Virginem 
Mariam, sub titulo ad Nives, veluti matrem potentem et benignam pie ac 
religiose colere, eamdemque firmissime habere veluti praesidium praeci- 
puum dioecesis itemque Status, e cuius territorio Renensis dioecesis constat. 
Nam in ipso Statu, vulgo nuncupato Nevada propter nives candidas quibus 
continenter montes regionis totius obruuntur, ex nivibus iisdem omnes 
terrae foecunditas fructusque pendent. Itaque cum idem Praesul vota expri- 
mens communia cleri populique sibi commissae dioecesis enixas preces Nobis 
humiliter adhibuerit, ut Beatissimam Mariam Virginem, titulo Dominae 

Nostrae ad Nives, praecipuam universae dioecesis Renensis apud Deum Pa- 
tronam constituere atque eodem tempore Sacram quoque Familiam Iesu, 
Mariae et Iosephi Patronam aeque principalem eiusdem dioecesis decla- 
rare dignemur; Nos piis huiusmodi optatis concedendum ultro libenterque 
censemus, ad magis magisque augendam Renensium pietatem in Deiparam 
sub memorato titulo, qui est immaculatae puritatis imago, necnon ad eorun- 
dem fovendum erga Sacram Familiam cultum qui certe ad vincula christia- 
nae familiae firmanda et ad corrigendos mores valide adiuvat. Audito igitur 
dilecto filio Nostro Sanctae Romanae Ecclesiae Cardinali Sacrae Rituum 
Congregationi praeposito, motu proprio atque ex certa scientia ac matura 
deliberatione Nostris, deque apostolicae Nostrae potestatis plenitudine, 
praesentium Litterarum tenore perpetuumque in modum, Beatissimam Vir- 
ginem Mariam ad Nives Patronam principalem et Sanctam Familiam Iesu, 
Mariae et Ioseph Patronam aeque principalem dioecesis Renensis declara- 
mus et constituimus, omnibus et singulis adiectis liturgicis privilegiis atque 
honorificentiis, quae praecipuis locorum Patronis de iure competunt in 
celebratione patronalium festivitatum quotannis peragenda. Contrariis non 
obstantibus quibuslibet. 

Haec vero mandamus, edicimus, decernentes praesentes Litteras firmas, 
validas atque efficaces iugiter exstare ac permanere; suosque plenos integros 
effectus sortiri et obtinere; dictaeque dioecesi nunc et in posterum plenis- 
sime suffragari; sicque rite iudicandum esse ac definiendum, irritumque ex 
nunc et inane fieri, si quidquam secus super his a quovis, auctoritate qua- 
libet, scienter sive ignoranter contigerit attentari. 

Datum Romae apud Sanctum Petrum, sub anulo Piscatoris, die xxvI 
mensis Augusti, anno MDCCCCXxXxI, Pontificatus Nostri duodecimo. 


E. Card. PAcELuI, a Secretis Status. 


IV 


SANCTA THERESIA A IESU INFANTE SECUNDARIA PATRONA DECLARATUR DIOE- 
CESIS DE SOCORRO ET SAN GIL. 


PIUS PP. XI 


Ad perpetuam rei memoriam.— Romanum Pontificem decet votis 
Episcoporum concedere, quae praesertim eo spectant ut spirituali christifi- 
delium bono provide consulatur. Itaque cum nuper venerabilis frater Epi- 
scopus de Socorro et San Gil, in ditione Columbiana, vota quoque universi 
cleri populique dioecesis sibi commissae depromens, enixas Nobis preces 


7 


226 Acta Apostolicae Sedis - Commentarium Offciale 


adhibuerit, ut Sanctam Theresiam a Iesu Infante dioecesis suae Patronam 
secundariam, pro Nostra benignitate, declarare dignemur; Nos precibus 
optatisque huiusmodi concedendum censemus. Itaque, audito dilecto filio 
Nostro Sanctae Romanae Ecclesiae Cardinali Sacrae Rituum Congregationi 
Praefecto, motu proprio atque ex certa scientia ac matura deliberatione 
Nostris, deque apostolicae Nostrae potestatis plenitudine, praesentium Lit- 
terarum tenore perpetuumque in modum, Sanctam Theresiam a Iesu In- 
fante virginem, dioecesis de Socorro et San Gil in Columbia Patronam 
secundariam declaramus et constituimus. Eadem praeterea auctoritate 
Nostra, Litterarum praesentium vi, itemque in perpetuum decernimus ut 
festum eiusdem Sanctae Patronae quotannis die 01 mensis Octobris, sub 
ritu duplici primae classis, cum Officio et Missa propriis et adprobatis re- 
coletur. Contrariis non obstantibus quibuslibet. 

Haec vero mandamus, edicimus, decernentes praesentes Litteras firmas, 
validas atque efficaces iugiter exstare ac permanere; suosque plenos atque 
integros effectus sortiri et obtinere; dictaeque dioecesi nunc et in posterum 
plenissime suffragari; sicque rite iudicandum esse ac definiendum, irritum- 
que ex nunc et inane fieri, si quidquam secus super his a quovis, aucto- 
ritate qualibet, scienter sive ignoranter contigerit attentari. 

Datum Romae apud Sanctum Petrum, sub anulo Piscatoris, die xxvI 
mensis Augusti, anno MDCCCCXXXII, Pontificatus Nostri duodecimo. 


, E. Card. PAcELLI, a Secretis Status, 


B. M. V. SUB TITULO AUXILIL CHRISTIANORUM CAELESTIS PATRONA DIOE CESIS 
NICTHEROYENSIS DECLARATUR. 


PIUS PP. XI 


Ad perpetuam rei memoriam. — Venerabilis frater Nictheroyensium 
Episcopus in Brasilia, vota exprimens communia cleri populique universi 
sibi commissi, enixas Nobis preces humiliter exhibuit, ut Beatissimam Vir- 
ginem Mariam sub titulo « Auxilium Christianorum » totius dioecesis Nicthe- 
royensis caelestem apud Deum Patronam declarare pro Nostra benignitate 
dignaremur. Nos autem ad magis magisque fovendam augendamque cleri 
populique eiusdem dioecesis venerationem ac pietatem erga Beatissimam 
Virginem « Auxilium Christianorum », in cuius quidem honorem eadem in 
dioecesi templum exstat, quod frequentissimi christifideles Nictheroyenses 
celebrant, piis memoratis votis concedendum censemus. Audito igitur dilecto 

filio Nostro Sanctae Romanae Ecclesiae Cardinali Sacrae Rituum Congrega- 
tioni Praefecto, omnibusque rei momentis attente perpensis, motu proprio, 
certa scientia ac matura deliberatione Nostris, deque apostolicae Nostrae 
potestatis plenitudine, praesentium Litterarum tenore perpetuumque in 
modum, dioecesis Nictheroyensis in Brasilia Beatam Mariam Virginem 
titulo « Auxilium Christianorum » caelestem apud Deum Patronam con- 
stituimus ac declaramus, omnibus et singulis adiectis privilegiis liturgicis 
atque honorificentiis, quae praecipuis locorum Patronis competunt. Decer- 
nimus autem ut festum eiusdem Beatissimae Patronae eadem in dioecesi 
die vicesima quarta mensis Maii, servatis servandis, quotannis recolatur. 
Contrariis non obstantibus quibuslibet. 

Haec mandamus, edicimus, decernentes praesentes Litteras firmas, vali- 
das atque efficaces iugiter exstare ac permanere; suosque plenos atque inte- 
gros effectus sortiri et obtinere; eidem dioecesi Nictheroyensi nunc et in 
posterum plenissime suffragari; sicque rite iudicandum esse ac definiendum, 
irritumque ex nunc et inane fieri si quidquam secus super his a quovis, 
auctoritate qualibet, scienter sive ignoranter contigerit attentari. 

Datum Romae apud Sanctum Petrum, sub anulo Piscatoris, die xxx 
mensis Augusti, anno MDCCCCXXXxII, Pontificatus Nostri duodecimo. 


E. Card. PACELLI, a Secretis Status. 


EPISTOLA APOSTOLICA 


AD R. P. MARTINUM GILLET SUMMUM MAGISTRUM ORDINIS FRATRUM PRAEDI- 
CATORUM, SEPTIMO SAECULO EXEUNTE A DECRETIS LEGIFERO PATRI 
SANCTORUM HONORIBUS. 


PIUS PP. XI 


Dilecte fili, salutem et apostolicam benedictionem. — Inclytam ac 
perillustrem Dominici sancti familiam iusta suavissimaque laetitia affe- 
ctam esse videmus, quod septimum iam saeculum impletur, ex quo magnus 
ille Conditor per Gregorium IX Decessorem Nostrum caelestibus honori- 
bus auctus decoratusque est. Enimvero minime latuit aut dubia fuit Domi- 
nici Gusmani virtus atque praestantia, si decimo tertio anno post eius 
obitum nondum exacto, dignus plane est habitus, ut in sanctorum nume- 
rum referretur. Ceterum magnificentia ipsa muneris et amplitudo, quod 
Legifero isti Patri Deus sapientissimus tradidit obeundum, excelsam pro- 
fecto ac singularem vitae sanctitudinem expostulavit. 

' In comperto est enim, duodecimo abeunte saeculo, bellum grave et 
calamitosum christianis gentibus et religioni ipsi divinae a potentissima 
Catharorum secta inlatum atque commotum. Haec nova ac teterrima Mani- 
chaeorum progenies quum in varias Europae partes aut aperte invadebat 
aut occulte serpebat, tum maxime in regione Galliae ad meridiem vergente, 
quae Occitania dicebatur, iam penitus insidebat. Pravae autem doctrinae 
fautores, ex Albiga civitate, prima illic haereticorum sede atque officina, 
Albigenses appellati, multorum principum dominorumque gratia et favore 
fruebantur; ex quo factum est, ut, nulla fere prohibente sacrorum pastorum 
sollertia ac virtute, ignoratione ipsa fidelium de religione maxime favente, 
complures catholici viri ac mulieres a genuina Christi Ecclesia ad pernicio- 
sam sectam deficerent. Atque illud imprimis fidelium mentes animosque 
alliciebat, quod nonnulli e Catharorum factione, qui quendam ritum seu 
«consolamentum » receperant, severiorem vitae disciplinam persecuti, 
austeris se iactabant virtutibus atque specioso nomine « perfecti » voca- 
bantur. Ceteri vero — magna nimirum pars — qui, ritu illo ad extremum 
vitae protracto, «credentes» simpliciter dicebantur, omni lege morali 
solutos se esse arbitrabantur. Quare Albigensium secta, integritatis fidei 
morumque specie quidem fautrix, re vera perturbatrix pessima et corrup- 
trix, magno christianae genti erat exitio. Neque enim de errore quodam 
agebatur, qui peculiari christianae fidei veritati adversaretur, sed princi- 
pia ipsa fidei doctrinaeque moralis capita in dubium revocabantur, nul- 
loque discrimine inter bona et mala, inter virtutes ac vitia servato, funda 
menta ipsa rationis humanae civilisque cultus in summum periculum 
adducebantur. 

In tanto Ecclesiae discrimine providentissimus Deus praevalida auxilia 
sua deesse illi minime sivit. Romani ipsi Pontifices primo, litteris missis 
et legatis, plures pastores virosque apostolicos excitaverunt, ut tot damnis 
ab haereticis christianae genti illatis mederentur; deinde, collectis undique ex 
Gallia militibus cruce signatis, bellum indixerunt ad haereticos eorumque 
patronos reprimendos compescendosque. At vero auxilium, quod pericli- 
tanti christiano coetui maxime succurrit, simulque argumentum genuinae 
Christi Ecclesiae luculentissimum, exstitit sanctorum virorum virtus atque 
splendor, qui falsa adversariorum lumina offudit, viresque eorum et impe-. 
tus labefactavit atque perfregit. 

Inter hosce heroicos viros excelluit Dominicus Gusmanus, qui ex Hispa- 
nia in Galliam profectus, Albigensium haeresi summa contentione obstitit. 
Ipse enim mysteriorum Christi praedicatione, ferventi ad Deum precatione, 
humanarum rerum contemptione, plurimos ab Ecclesia dissidentes ad pri- 
stinam fidem revocavit. Neque electissimus vir post primos triumphos sibi 

requiescendum putavit. Inveterata enim mala funditus radices egerant, 
quae nondum erant avulsa; hostes vero semel profligati, se rursus erigere 
poterant et acerbam pugnam redintegrare. Oportebat igitur praesidia sta- 
biliter constituere sacrasque militias comparare, quae semper instructae 
ac paratae resurgentes haereticorum impetus refellerent, fidemque Christi 
integram in populo tuerentur ac servarent. Haec Dominicus diu multum- 
que secum meditatus, societatem instituendam censuit religiosorum, qui, 
tamquam copiae militum auxiliares ac mobiles, ubicumque Ecclesiae peri- 
culum impenderet, subvenire mature et efficaciter possent. Itaque, multis 
difficultatibus superatis, Ordinem Fratrum Praedicatorum condidit, quem 
Honorius Pp. III, sub peculiari sua tutela et patrocinio collocavit, eiusque 
sodales « vera mundi lumina » et « pugiles fidei » quasi divinando appella- 
vit. Primum autem conditum est monasterium a S. Maria de Prouille, 
ubi quidem exstiterunt Rosarii Marialis ipsius incunabula. Plura deinceps 
alia monasteria in diversis Europae regionibus posita sunt, ut Tolosae, 
Lutetiae Parisiorum, Bononiae atque in Hispania, unde sanctus ipse Pa- 
triarcha ortum duxerat. 

Nobilissimum autem praecipuumque istius Ordinis munus, ut ipsum 
monet « Praedicatorum » nomen, est Christi doctrinam publice exponere 
atque illustrare, ut fideles, divino verbo eruditi atque spe caelestium. prae- 
miorum illecti, Dei praeceptis iussisque Ecclesiae libenti voluntate obse- 
cundent. At vero Legifer Pater optime intellexit praedicationem evangelii 
efficacem evadere non posse; nisi duo potissimum adiumenta eam praece- 
dant eique comitentur, cotidiana nempe precatio Deo adhibita atque 
adsidua sacrarum rerum commentatio. Fusae enim suppliciter ad Deum 
preces superna dona facile conciliant, quibus oratorum sermo non in 
auribus tantummodo auditorum insideat, sed in imos penetret animos 
eosque fingat, formet, flectat; accurata autem divinarum rerum consideratio 
atque commentatio, quae e sacris Litteris inexhaustum quoddam pabulum 
ac robur percipit, argumenta praebet solidissima, quae sermoni humano 
divinam quandam affert virtutem. Propterea Dominicus Pater, qua singu- 
lari erat prudentia, Constitutiones novi Ordinis efficiens, plures quidem 
normas, quae ad officium canonicale et monasticam disciplinam spectant, 
ex aliis canonicorum regularium Ordinibus hausit, alias vero proprias 
condidit leges, quae ad peculiare suum propositum suamque ordinationem 
referuntur. Iure ergo in sacra Liturgia de Dominico legitur: « virum cano- 
nicum auget in apostolicum ». Quum autem divini verbi praedicatio cum 
sacrarum rerum studio tam arcte cohaereat, peropportunum ipsius Ordinis 
Conditori visum est, prima sodalium monasteria iis in civitatibus, quas 
supra nominavimus, collocare, ubi studiorum Universitates propriam sedem 


230 Acta Apostolicae Sedis - Commentarium Offciale 


posuerant. Doctor enim ille, qui in aetatis flore Valentinae Universitatis 
discipulus fuerat, mature intellexit, quantum virium et efficacitatis con- 
ferat ad iura fidei Ecclesiaeque tuenda scientiarum sacrarum pervestigatio. 
Quare sollemne in vestro Ordine est nullam domum Praedicatorum consti- 
tuendam esse absque « doctore ». Inter tot autem clarissimosque sancti 
Dominici filios, qui scientia ac virtute floruerunt, taciti omnino praeterire 
non possumus eruditissimos illos sanctissimosque viros Albertum Magnum 
et Thomam Aquinatem, quorum alter per Nosmet ipsos « Doctoris Eccle- 
siae» titulo novissime est decoratus, alter, sacrae theologiae princeps, 
scholarum omnium catholicarum caelestis patronus a Leone Papa XIII 
immortalis memoriae est renuntiatus. Neque silentio premendum ducimus 
Thomam de Vio 8. R. E. Cardinalem, quem Caietanum appellant, cuiusque 
proxime quater saecularis memoria ab eius obitu fauste recoletur. 

Neque tantum Ecclesiae filii, sed ipsi quoque infideles salutiferam Fra- 
trum Praedicatorum vocem persenserunt. Primo iam anno, ex quo Sanctus 
Dominicus ex hac vita migravit, missionales dominicani in Graecia et in 
civitate ipsa Constantinopolitana exstitere; ex qua deinceps ad extremas 
Orientis plagas transierunt. Ex Hispania vero ad Africam appulerunt, et, 
America patefacta, trans Oceanum Atlanticum ad oras transgressi, infi- 
delium indigenarum iura inter primos tutati sunt, ac religiosas sodalium 
domos, sicut alibi, constituerunt. 

Gloriosa autem Patriarchae Dominici progenies, tot saeculis tantisque 
vicibus laboribusque exagitata, pristinum animarum studium, veluti here- 
ditario iure a maioribus traditum, praesenti quoque tempore in sodalibus 
suis alit ac fovet. Novae ipsae Ordinis Constitutiones, quae nuper latae 
sunt, non sunt profecto nisi quaedam priorum explicatio novis rerum 
adiunctis accommodata; ita ut dici possit naturam ac rationem ab ipso 
Conditore in sodalitate sua impressam ac signatam, tam longo temporis 
intervallo, numquam mutatam fuisse. Quamobrem Nos, qui sancti Domi- 
nici filios magna benevolentia complectimur ac patrocinium Ordinis pro- 
prium Nobis esse gloriamur, saecularia sollemnia, quae proxime peragen- 
tur, singulari studio ac delectatione participamus, omnesque Dominicanos 
sodales valde exhortamur, ut vestigia Patris sui fideliter prementes, sa- 
pientissimas eius leges ac statuta, diuturno usu atque exemplo tot pru- 
dentium sanctorumque alumnorum comprobata, pie diligenterque exse- 


quantur. 

Nostra quidem aetate, non minus quam temporibus anteactis, Ecclesia 
apostolicos viros exquirit, qui, summa vitae integritate atque innocentia 
praediti, rerum divinarum studio solidaeque pietati ac verbi Dei explana- 
tioni potissimum incumbant. Haud secus ac duodecimo saeculo, nunc 

quoque plures ac nefasti de religione moribusque errores passim pervul- 
gantur, et iura ipsa divina ac naturalia non raro aperte et publice contem- 
nuntur. Homines fere ubique illecebris atque oblectamentis innumeris ad 
ea quae fluxa sunt existimanda excitantur, ad quaerenda bona fragilia et 
caduca vehementer impelluntur, quasi eiusmodi in terris peregrinatio vera 
ac sempiterna esset vita. Necesse est igitur documenta divina iugiter me- 
ditari eaque studioso animo percipere, ut fideles plane in iis erudiantur, 
memoresque fiant mortalem hance vitam viam esse ad meliora ac caelestia, 
quibus proprie nati sumus. Hodie gentes ac nationes divina subsidia parvi 
pendentes, humana plerumque auxilia et naturae adiumenta deposcunt 
atque expetunt; oportet ergo vitam supernaturalem intime persentire eaque 
delectari, divinumque auxilium cotidie efflagitare, sine quo nihil boni fa- 
cere possumus. Neque in apostolatu tam nobili et frugifero perficiendo 
desunt vobis socii atque adiutores: habetis enim tot fidelium utriusque 
sexus consociationes, qui « tertiarii» vocantur, quosque omni virtute et 
religiosa doctrina exornatos esse convenit, ut « Actionem Catholicam », 
secundum normas ab Ordinariis locorum statutas, provehere efficaciter 
valeant. Iuvenes praesertim, qui Catholicae Actioni navare cupiant, sanam 
Ecclesiae doctrinam rectamque vivendi rationem mature perdiscant, ut 
proximos suos exemplo et sermone ad christianas virtutes colendas alli- 
cere queant. 

Auspicato autem contingit, ut faustus dies anniversarius, qui in hono- 
rem sancti Dominici recoletur, ‘in mensem Iulium proximum incidat, paulo 
post Sanctum ipsum Annum, quem divinae Redemptioni dicare et conse- 
crare voluimus. Etenim inter arma, quibus sanctus Dominicus ad emendan- 
dos haereticos usus est, ut probe noscunt fideles, validissimum exstitit 
Rosarium Mariale, cuius ritus a Beata ipsa Virgine exhibitus in omnes 
catholici orbis partes late est propagatus. Iam vero, undenam haec suavis- 
sima precationis ratio tantam virtutem accipit et efficaciam? Ab ipsis 
profecto divini Redemptoris mysteriis, quae pie religioseque contemplantur 
atque excoluntur; ita ut iure dici queat in Rosario Mariali exstare veluti 
principium ac fundamentum, quo ipse sancti Dominici Ordo innititur ad 
vitam sodalium perficiendam ad aliorumque salutem comparandam. Qua- 
propter saluberrimam hanc precationis formam, qua copiosa Domini redem- 
ptio adsidue recolitur et caelestis Reginae favor quam maxime conciliatur, 
etiam atque etiam commendamus, vehementerque exoptamus, ut ea reli- 
giose custodiatur vel redintegretur consuetudo, quae apud patres viguit, 
quum familiis christianis id sanctum erat, ut Rosarii cultum alterna laude 
quotidie persolverent. Huius quidem communis precationis virtute spe- 
ctata, optimam spem concipimus fore ut salutares Redemptionis fructus 

a singulis fidelibus, a christianis familiis, a civili ipsa consortione largissime 
percipiantur. 

Quorum interea caelestium donorum auspex sit et conciliatrix aposto- 
lica benedictio, quam tibi, dilecte fili, ceterisque Dominicanis Fratribus, 
itemque universis Secundi et Tertii Ordinis sodalibus summa in Domino 
caritate impertimus. 

Datum Romae apud Sanctum Petrum, die vI mensis Martii, pervigilio 
sancti Thomae de Aquino, anno MDCCCOxxXIV, Pontificatus Nostri de- 
cimo tertio. 


PIUS PP. XI 


| 

ACTA SS. CONGREGATIONUM 


SUPREMA SACRA CONGREGATIO S. OFFIC 


PRAXIS QUAM DICUNT « QUADRAGINTAQUATUOR MISSARUM» REPROBATURB 


DECRETUM 


Nunciatum est, opera Patrum Minorum quos Bernardinos vocant, e 
conventu Ressoviensi in dioecesi Premisliensi Latinorum Poloniae Minoris, 
novam quamdam devotionis praxim quam dicunt quadragintaquatuor Mis- 
sarum, per schedulas absque ullo competentis auctoritatis permissu typis 
editas, longe lateque ab aliquo tempore propagari, qua asseritur animam 
cui, dum adhuc in corpore esset, quadraginta quatuor Missae quovis modo 
ac tempore applicatae fuerint, ex revelatione divina, tertia die post mortem 
e Purgatorio liberari. 

De re edocti, Emi ac Revmi DD. Cardinales fidei morumque inte- 
gritati tutandae praepositi, in generali conventu hahbito feria IV die 
14 Martii 1934, praxim huiusmodi omnino reprobandam et ceu reprobatam 
habendam esse decreverunt, monitis quorum interest ne amplius in hunc 
finem Missarum stipendia accipere vel colligere audeant sub paena, ipso 
facto incurrenda, suspensionis a divinis, si clerici, privationis Sacramen- 
torum, si laici. 

Sequenti vero feria V, die 15 eiusdem mensis et anni, Ssmus D. N. D. 
Pius divina Providentia Pp. XI relatam Sibi Emorum Patrum resolu- 
tionem adprobavit, confirmavit ac publici iuris quamprimum faciendam 
mandavit. 

Datum Romae, ex aedibus Sancti Officii, die 17 Martii 1934. 


I. Venturi, Supremae S. Congr. 8S. Officii Notarius. 


Acta, vol. XXVI, n. 6. — 1-5-954. 16 


‘ 
| 

SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Eeclesias de novo Pastore dignatus est providere, nimirum: 


9 Aprilis 1934. — Titulari archiepiscopali Ecclesiae Hierapolitanae in 
Syria, praefecit R. P. D. Thomam Trussoni, hactenus Archiepiscopum 
Consentinum. 

19 Aprilis. — Titulari episcopali Ecclesiae Bisicensi, R. D. Emma- 
nuel Borras Ferré, Vicarium generalem archidiocesis Tarraconensis, quem 
deputavit Auxiliarem Emi P. D. Francisci 8. R. E. Cardinalis Vidal y 
Barraquer Archiepiscopi Tarraconensis. 

21 Aprilis. — Titulari archiepiscgpali Ecclesiae Nicosiensi, R. P. D- 
Gulielmum Piani, hactenus Archiepiscopum titularem Dramensem. 

23 Aprilis. — Cathedrali Ecclesiae Hartfortiensi, R. P. D. Mauritium 
Mac Auliffe, hactenus Episcopum titularem Dercensem. 


SACRA CONGREGATIO CONCILI 


SEDUNEN. 
INCARDINATIONIS 


Die 15 Iulii 1933 


FACTI SPECIES. — Quidam N.... anno 1898 ingressus est Societatem 
Lugdunensem pro missionibus ad Afros, in qua, praestito iuramento perse- 
verantiae, die 7 Tulii 1910 sacerdos ordinatus est. Per aliquot annos, Lug- 
duni, in Seminario eiusdem Societatis officio magistri functus est, usque 
dum, exorto immani bello, in castris fuit ut infirmarius et cappellanus 
militum. 


Pace composita, anno 1919, in Societatem reversus est, et paulo post 
instare coepit et penes Moderatorem generalem et penes Sacram Congrega- 
tionem de Propaganda Fide ut a iuramento emisso liber evaderet, e Sucie- 
tate discedendi causa. Sacra Congregatio tamen, ut moris est, eundem 

eertiorem fecit ut Episcopum benevolum receptorem antea invenisset, et 
litteris, die 4 Aprilis 1930 ad Sacram Congregationem Concilii datis, haec re- 
tulit: « Egli (sacerdos de quo agitur) chiese per la prima volta nel Settembre 
1919, e quindi nell’Aprile 1920, la dispensa dai voti emessi nella Societa 
delle Missioni Africane di Lione; ma questa S. C. ambedue le volte gli 
significava che per ottenere la suddetta facolt& era necessario che esso 
avesse trovato un Vescovo disposto ad accettarlo nella sua diocesi, dal quale 
eventualmente si fosse fatto rilasciare un certificato di incardinazione da 
trasmettersi alla Propaganda. Non avendo il detto sacerdote rimesso quanto 
gli era stato richiesto, la dispensa dai voti (idest a iuramento perseveran- 
tiae) non é stata mai a lui concessa ». 

At, his non obstantibus, consentiente Moderatore Societatis generali, 
anno 1920 sacerdos N... Societatem reliquit, et per tres fere annos ministerio 
sacerdotali vacavit in dioecesi Curiensi, ex qua in diocesim Sedunensem 
se contulit, ubi a mense Ianuario anni 1924 usque in praesens commoratus 
est. Cum autem, anno 1927, litteris diei 29 Martii Episcopum Sedunensem 
rogavisset ut in hac dioecesi incardinaretur, Episcopus, requisito voto 
Capituli, quod fuit negativum, huiusmodi petitionem die 4 Maii 1927 
reiecit. A dioecesi tamen Sedunensi sacerdos N.... non discessit, Episcopo 
non contradicente; sed cum, exeunte anno 1931, prorogationem facultatis 
celebrandi Missam postulasset, ab Episcopo monitus est ut alio peragraret. 

De his conquestus, idem sacerdos die 27 Octobris 1932 ad hanc Sacram 
Congregationem provocavit, ‘contendens dioecesi Sedunensi se esse legi- 
time incardinatum, ad normam canonis 641 § 2 Codicis iuris canonice. 

Hoe in primis ille eruit ex ipsa interpretatione memorati canonis. 
Cum enim vox religiosus in casu complectatur sodales cuiuscumque 
Societatis clericalis exemptae, cumque per novem fere annos in dioecesi 
Sedunensi commoratus sit, elapso sexennio, non obstante denegata incardi- 
natione, ipso facto implicitam se adeptum esse incardinationem deducit. Ter- 
mini enim ad probationem religiosi incardinandi peremptorie in canone sunt 
constituti, quapropter ex facto suipsius admissionis in dioecesim ad ministe- 
rium sacerdotale exercendum iam incoepit experimentum; triennio elapso, 
poterat quidem Episcopus eidem incardinationem petenti denegare, mi- 
nime vero initium experimenti a die postulatae incardinationis computare. 
Nec his obstat quod interea dispensationem a iuramento perseverantiae 
nondum assequutus esset, cum ab hoc dispensari potuisset et post expli- 
citam incardinationem, et post implicitam, ut in casu. 

E contrario nullum ius esse censet Episcopus memorato sacerdoti incar- 
dinationem obtinendi, immo et commorandi in sua dioecesi, et quia non 
est religiosus, cui aptetur canon 641 § 1; et quia, etsi de religioso agatur 


. 

sexennium ad experime ntum fluere coepit ab anno 1927, quo incardinari 
primum ille petiit; et tandem, quia ut id valide fieret, necesse erat ut a 
iuramento perseverant iae antea dispensaretur, quod nondum factum est. 


AD IUS QUOD ATTINET - Iamvero perperam contendit sacerdos N.... 
locum esse in casu canoni 641 § 1, cum ipse non sit religiosus, eo quod 
iuramento, non votis, Societati Missionum est devinctus. Ii enim vocantur 
et sunt religiosi qui, iuxta canonem 488 n. 7, « vota nuncuparunt in aliqua 
Treligione »; et religio, ut edicitur in eodem canone n. 1, est « Societas a legi- 
tima ecclesiastica auctoritate approbata, in qua sodales, secundum pro- 
prias ipsius Societatis leges, vota publica, perpetua vel temporanea... 
nuncupant ». At sodales in Societate Lugdunensi pro missionibus ad Afros 
nec publica nec privata vota nuncupant, sed iuramento tantum perseve- 
rantiae eidem sunt adstricti, quod patet ex litteris eiusdem sacerdotis 
diei 29 Martii 1927: « Les membres de la société des Missions Africaines 
ne sont pas liés par des veux, mais par le iwramentum perseverantiae 
dont Rome se reserve la dispense ». -** 

Particeps proinde ille est unius ex iis Societatibus virorum, «in qua 
sodales vivendi rationem religiosorum imitantur », quae Societas « non est 
proprie religio, nec eius sodales nomine religiosorum proprie designantur » 
(can. 673 § 1). Iique «in iis quae ad studiorum rationem et ad suscipiendos 
ordines pertinent... iisdem legibus tenentur ac saeculares clerici» (can. 678). 


RESOLUTIO — His omnibus perpensis, in plenario huius Sacrae Congre- 
gationis conventu diei 15 Iulii 1933, proposito dubio: 

An sacerdos N... incardinatus sit dioecesi Sedunensi, in casu. 

Emi Patres responderunt: 

Negative. 

Facta autem de his Ssho Diio nostro Pio div. Prov. Pp. XI relatione 
per subscriptum huius Sacrae Congregationis Secretarium in Audientia 
diei 17 Iulii 1933, Sanctitas Sua hanc resolutionem approbare et con- 
firmare dignata est. 


1. Bruno, Secretarius. 


| 

SACRA CONGREGATIO RITUUM 


I 
PASSAVIEN. 


CANONIZATIONIS B. CONRADI A PARZHAM, CONFESSORIS LAICI PROFESSI OR- 
DINIS FRATRUM MINORUM CAPUCCINORUM. 


SUPER DUBIO 


An et de quibus miraculis constet, post indultam eidem Beato ab Apostolica 
Sede venerationem, in casu et ad effectum de quo agitur. 


Beati Conradi a Parzham sanctitas, eius est indolis intimae atque pro- 
fundae, quae non terrenae sapientiae, quae apud Deum stultitia est, oculis 


_inspicienda, sed in lumine divinae sapientiae, ad tramitem evangelicae 


doctrinae, est consideranda. Quo in lumine eo splendore fulget, ut facile 
nos in admirationem rapiat; eaque nobis animo revocet verba Christi 
Domini: Beati pauperes spiritu, quoniam ipsorum est regnum caelorum. In 
quo Beatus Conradus Francisci Assisiensis genuinus filius apparuit. 

Non generis nobilitate, sed avita pietate commendabiles Ioannes Birn- 
dorfer, sic in saeculo vocabatur Beatus noster, parentes sortitus est. Apud 
Parzham, intra Passaviensis dioecesis fines, nonus inter decem filios, 
die 22 Decembris anno 1818 ortus eadem die in S. Wolfangi ecclesia bap- 
tismalibus aquis est ablutus. Eluxit statim in puero egregia indoles atque 
ad pietatem proclivis. Adolescentulus ad publicum ludum pergens singu- 
lari modestia incedebat, Mariale Rosarium devote recitans: ad quem mo- 
rem servandum condiscipulos suaviter inducebat. Angelum non hominem 
in ecclesia vidisses, mente in Deum abrepta, ante altare Ssmi Sacramenti 
aut B. M. V. orantem; Sanctum fieri Ioannes sibi proposuerat. 

Parentibus orbatus intensiore nisu christianae perfectioni institit, 
lucem a Deo simul implorans ut quodnam religiosae vitae genus sibi esset 
capessendum aperiret. Piissimi sacerdotis, qui per decennium eius con- 
scientiam est moderatus, consilio obsequutus, in Ordinem Fratrum Mino- 
rum Capuccinorum anno 1849 est ingressus, indito sibi novitiatus initio 
Fratris Conradi nomine. Religiosa sollemnia vota professus ianitoris munus 
Vetoettingensis conventus ei est concreditum, quo sancte per duos et qua- 
draginta annos functus est. 

Die 21 Aprilis a. 1894, senio, laboribus et paenitentiis fractus, purissi- 
mam animam Deo reddidit. 

Vix de eius obitu fama percrebuit, dici non potest quanta totius oppidi 
fuerit commotio. Iustis funebribus celebratis, triumpho similis fuit eius 
cadaveris ad coemeterium delatio. 

Gratiarum fama et prodigiorum, eius intercessione, ut ferebatur, obten- 
torum, ratio fuit cur Ordinaria prius, Apostolica postea auctoritate instrue- 
rentur processus seu super vitae sanctitate, seu super miraculis; quibus 
processibus adornatis, anno 1924 Commissionem introductionis Causae 
Ssmus D. N. Sua manu dignatus est obsignare; quatuor post annos heroicae 
virtutes declaratae: anno autem 1930 miracula approbata, et Beatificatio- 
nis sollemnia celebrata. ; 

Novis miraculis, ut ferebatur, a Deo per eius intercessionem patratis, 
Canonizationis causa die 10 Decembris mensis a. 1930 fuit resumpta, et 
in episcopalibus curiis Augustana et Oenipontana Apostolica auctoritate 
inquisitiones super duabus miris sanationibus sunt peractae, de quarum 
iuridica vi favorabilia diebus 1 Februarii mensis et 28 Novembris a. 1933 
edita sunt decreta. 

Iuridicis actis sedulo perpensis, haec eruuntur. © 

In utraque sanatione agebatur de morbis organicis cum laesionibus 
anatomicis, ab ipsis diligentibus medicis a curatione ante sanationem decla- 
ratis; quod ‘iudicium in altera a radiographicis tabulis confirmatur, nec 
non a decreta brachii amputatione, ut infirmae vitae consuleretur: in altera 
vero idem eruitur a pneumothoracicis curationibus infirmae adhibitis 
aliisque adiunctis,§ 

~ Quae omnia tres magnae notae periti, ab H. 8. CO. adlecti pro unaquaque 
sanatione, sollerter singulatim et una simul perpenderunt, eorumque iudi- 
cium sine ulla haesitatione fuit et de gravitate et insanabilitate, saltem in 
instanti, morborum, quibus seu Maria Zech seu Augusta Scheidle afficie- 
bantur. Sanatio itaque in instanti, ad B. Conradi invocationem praeter 
naturae leges est dicenda. 

De his sanationibus in triplici iudicii sede, iuxta iuris normam discepta- 
tum est. In Antepraeparatoria Congregatione coram Rio Cardinali Ale- 
xandro Verde, Causae Ponente seu Relatore, die 22 Decembris mensis 
anno elapso, in Praeparatoria die 30 elapsi mensis, demum in Generali 
coram Ssho D. N. die 20 mensis huius. In quo idem Rmus Cardinalis 
Relator dubium proposuit discutiendum: An et de quibus miraculis constet 
post indultam Beato Conrado ab Apostolica Sede venerationem, in casu et ad 
effectum de quo agitur. Rmi Cardinales, Officiales Praelati Patresque Con- 
sultores suam quisque mentem aperuerunt. Beatissimus vero Pater suam 

proferre sententiam in hance distulit diem, 8. Matthiae Apostoli festum, 
Sabbatum Quatuor Temporum. Quocirca, arcessitis Rmis Cardinalibus 
Camillo Laurenti, S. R. C. Praefecto, et Alexandro Verde, Causae Ponente, 
nec non R. P. Salvatore Natucci, Fidei generali Promotore, meque infra- 
scripto Secretario, Sacroque ferventissime litato, edixit: Constare de duo- 
bus miraculis a Deo per Beati Conradi a Parzham intercessionem patratis, 
nempe: de instantanea perfectaque sanatione tum Mariae Zech ab osteo-ar- 
thrite tuberculari post-trawmatica artus superioris deaxteri; tum Augustae 
Scheidle a gravi tuberculosi pulmonari cum metastasi meningo-radiculari. 
Hoe autem decretum promulgari et in acta S. R. C. referri mandavit. 
Romae, die 24 Februarii a. D. 1934. 


C. Card. LAURENTI, Praefectus. 
L. RS. 
A. Carinci, Secretarius. 


II 
_PASSAVIEN. 


CANONIZATIONIS B. CONRADI A PARZHAM, CONFESSORIS LAICI PROFESSI OR- 
DINIS. FRATRUM MINORUM CAPUCCINORUM. 


SUPER DUBIO 


An, stante approbatione duorum miraculorum post indultam ab Apostolica 
Sede eidem Beato venerationem tuto procedi possit ad sollemnem ipsius 
Camonizationem. 


Quum, testante Ioanne Apostolo, omne quod in mundo est concupi- 
scentia carnis sit, concupiscentia oculorum et superbia vitae, ut huic triplici 
concupiscentiae, unde venenati omnes peccatorum fructus procedunt, 
remedium afferret, Redemptor Noster, contrarietatem opposuit novitatis 
suae, effractoque veteri peccati iugo, homines, qui non renuerent, ad novam 
gtatiae vitam evexit. Qua in re illud mirabile est et superbienti mundo 
prorsus impervium, quod vera magnitudo hominis tota ex interiore cari- 
tatis vita promanet, atque mensuram accipiat; unde saepe qui hominibus 
carnalibus despecti habentur, altissima contingunt supernaturalis vitae, 
quae vere vita est, culmina; quandoque vero qui maxima videntur fulgere 
gloria apud mundum, foedissima miseria coram Deo tabescunt. At contra: 
Sapientia iustorum est, scribit B. Gregorius Papa, nil per ostensionem fingere, 

sensum verbis aperire, vera ut sunt diligere, falsa devitare; bona gratis exhi- 
bere, mala libentius tolerare quam facere; nullam iniuriae ultionem quaerere... 
Sed haec iustorum simplicitas deridetur; quia ab huius mundi sapientibus 
puritatis virtus fatuitas creditur (Mor. 10, c. 16). Huius caelestis sapientiae 
documentis totam B. Conradus a Parzham vitam suam conformavit. 

Christianae religionis cultores eximii moribusque spectatissimi, Bartho- 
lomaeus Birndofer et Gertrudes Niedermayer, rus, apud oppidum Par- 
zham in Bavaria, incolentes, decem genuerunt liberos, quos in Dei timore 
et amore in exemplum educarunt. Horum nonus, Ioannes, die 22 Decem- 
bris mensis anno 1818 et vitae natalem et spiritualem regenerationem per 
sacrum baptisma accepit. 

Pietatem, quam parentum opera large hauserat, cum Bavaricae gentis 
propositi tenacitate et animi firmitate coniungens, miras ad christianam 
perfectionem progressiones fecit. Quod supererat temporis seu a schola 
quam puer frequentavit, prius, seu ab agrestibus laboribus, postea, totum 
orationi impendebat, praecipue ad parochiale templum accedens, ubi 
mente in Deo defixus a terra abstrahi videbatur. 

Ea autem erat morum puritate, ut nemo, eo praesente, minus caste 
loqui auderet, eamque angelico vultu veluti spirare videretur. Ioannes 
quartodecimo aetatis suae anno, dulcissima orbatus est matre, biennio 
post, patre. Orphanus adolescens fervidiore studio ad Patrem qui in caelis 
est, cor erexit, animoque volvere coepit quo tutiore itinere ad christianam 
perfectionem assequendam ‘posset pervenire, per plures annos ad id preces 
ingeminans. Precibus annuens Deus, eum ad Ordinem Minorum Capucci- 
norum vocavit, vocantemque Deum alacer Ioannes, relictis omnibus, 
sequutus est. [oannes itaque, satis amplo patrimonio in pias causas erogato, 
anno 1849 ad religionem evolavit. Biennio in Vetoettingensi conventu in 
humili Fratris laici statu uti probandus transacto, in Laufensi novitiatus 
domo, assumpto fratris Conradi nomine, tirocinium posuit; festo autem die 
legiferi Francisci anno 1852 sollemnia vota nuncupavit. Ianitoris in Vetoet- 
tingensi S. Annae coenobio munus ei paulo post, raro exemplo, ob specta- 
tissimas virtutes quibus iam refulgebat, fuit concreditum, quod ad mortem 
usque retinuit, tanquam arduam sanctitatis palaestram sibi a Deo desti- 
natam. Porro 8. Annae coenobium «omnia Provinciae coenobia superat 
sua numerosa familia, suis fabricis, suis laboribus quoad animarum curam » 
ut in Ordinis Capuccinorum Analectis legitur. Coenobium enim hoc cele- 
berrimo B. M. V. sanctuario adiacet, quo peregrinationis causa plura centena 
hominum milia quotannis, non solum e Bavaria sed et ex Austria, Bohemia, 
Moravia, Ruthenia aliisque regionibus confluunt. Quum autem plerique 
peregrini ad Fratrum conventum, uti assolet, spiritualia et corporalia 


4. 

adiumenta petituri accedant, facile est videre qua invicta patientia, qua 
mansuetudine, praesertim erga tam multos morosos et difficiles, qua effusa 
caritate in pauperes, qua diligentia ac prudenti discretione, qua profunda 
humilitate, ianitorem praeditum esse oporteat, ut apte suo muneri satis- 
faciat. His virtutibus B. Conradum heroico gradu fulsisse, omnes, qui eum 
noverunt, unanimiter praedicant; qui pariter eum nil per ostensionem 
finxisse, nullam iniuriarum ultionem quaesivisse, arctissimam pauperta- 
tem illibatamque castitatem coluisse, easque virtutes asperrimis paeni- 
tentiis saepivisse, nunquam in verbo deliquisse, immo nec inutile aut 
superfluum verbum umquam protulisse, seque nullum in eo defectum, qui 
vel veniale peecatum saperet, deprehendisse deponunt. Hora matutina 
tertia cum dimidio iam in templo orationi incumbebat, sacrisque mini- 
strabat. Solidam per diem suo muneri quam diligentissime instabat, nulli 
parcens labori, nullam lasso corpori requiem concedens, nisi ad tardam 
noctem; rursus media nocte ad matutinas preces surgens, post quas per- 
saepe usque mane vigilans orabat. Subsecivis horis Ssmum Sacramentum 
adoratum advolabat, aut ante B. M. V. aram, filialis suae erga eam pietatis 
sensus effusurus. 

Haec quidem tam ardua per quadraginta et tres fere annos, nulla inter- 
missione, renovato quotidie labore exercuisse, illud requirit animirobur, 
eam firmam virtutem, ut vix credas mortalem hominem ad id sufficere 
posse. Hanc tamen tantam molem laboris Conradus noster, non quaerens 
quae sua sunt sed quae Iesu Christi, ideo tam invicto pertulit animo, ut Supe- 
rioribus obsequens, ipsi Deo obediret. Sed et sua patientia atque caritate 
id egit, ut vix dicere queas quot animi aegritudines leniverit, quot miseris 
una cum corporeo pane verbum veritatis, ad eorum salutem, praebuerit, 
quot devios ad bonam frugem suaviter admonendo reduxerit, quot suo 
fervido adloquio ad maiorem pietatem inflammaverit, ita ut breve illud 
conventus atrium, quod pius religiosus laicus custodiebat, uberrimus qui- 
dam apostolatus campus evaserit. Jesus crucifirus, aiebat, est liber meus. 
Quo in libro iugiter meditatus ea flamma caritatis exarsit, ut iam in Chri- 
stum Crucifixum totus videretur conversus. 

Senio et asperitatibus debilitatus, die 18 Aprilis mensis anno 1894 ad 
conventus Guardianum aegerrime se pertrahens, ei: Pater, humillime ait, 
ultra non valeo. Post triduum, receptis summa pietate morientium sacra- 
mentis, sanctissimam animam exhalavit. 

Quo humilior Conradi vita, eo gloriosior exitus. Innumeri ad eius sepul- 
chrum devotionis ergo accedere numquam desiere: quam populi pietatem 
innumeris gratiis, spiritualibus praesertim, Deus per Servi sui interces- 
sionem iugiter rependit. 

Anno 1914 informativus processus in Passaviensi curia inceptus, ob 
immane bellum anno 1919 fuit absolutus. Anno 1924 Ssmus D. N. Pius 
Papa XI Causae introductionis Commissionem Sua manu benigne signavit. 
Apostolicis inquisitionibus rite peractis, die festo Assumptionis B. M. V. 
anno 1928 super heroicis virtutibus, die autem 25 Maii anno 1930 super 
miraculis, die 5 Iunii super tuto ad Beatificationem decreta fuerunt edita: 
huius vero sollemnia die 15 eodem mense eodemque anno peracta. 

' Novis accedentibus signis, die 10 Decembris mensis anno 1930 cano- 
nizationis causa resumpta, Apostolica auctoritate super duabus . miris 
sanationibus sunt processus constructi. Districto adhibito examine, sana- 
tiones has divino miraculo, intercedente B. Conrado, tribuendas esse iudi- 
catum est, et decretum die 24 elapsi mensis editum. 

Ad omnium actuum complementum, qui apud S. R. C. iuridice pertra- 
ctantur, ultimum restabat.discutiendum dubium: An, stante duorum. mira- 
culorum approbatione, post indultam eidem Beato ab Apostolica Sede venera- 
tionem, tuto procedi possit ad sollemnem ipsius Canonizationem. Dubium 
hoc in Generalibus S. R. C. Comitiis, coram Ssho D. N. nudiustertius ha- 
bitis, Rhus Cardinalis Alexander Verde, Causae huius Ponens seu Relator 
proposuit. Rmi Cardinales, Officiales Praelati et PP. Consultores in affir- 
mativam sententiam concorditer concessere. Beatissimus vero Pater hanc 
selegit diem primam Martii mensis ut Suum supremum iudicium proferret. 
Quare Rmos Cardinales Camillum Laurenti, S. R. C. Praefectum et Alexan- 
drum Verde, Causae Relatorem, nec non R. P. Salvatorem Natucci Fidei 
generalem Promotorem, meque infrascriptum Secretarium arcessivit, 
sacroque religiosissime litato, edixit: « Tuto procedi posse ad B. Conradi a 
Parzham canonizationem ». 

Hoe autem decretum promulgari et in 8S. R. C. acta referri mandavit. 

Romae, die 1 Martii a. D. 1934. 


©. Card. LAURENTI, Praefectus. 
L. &S. 


A. Carinci, Secretarius. 


| 

ACTA TRIBUNALIUM 


"SACRA PAENTTENTIARIA APOSTOLICA 


(OFFICIUM DE INDULGENTIIS) 


I 


DIES, QUEM DICUNT, EUCHARISTICUS INDULGENTUOS DITATUR 


DECRETUM 


-- ‘Quo magis magisque apud fideles in Augustissimum Eucharistiae Sacra- 
mentum cultus foveretur, Ssmus D. N. Pius Pp. XI, haud paucis editis 
Decretis, vel novis prorsus vel amplioribus illis indulgentiis, a suis Prae- 
decessoribus salutariter concessis, nonnullas eucharisticas functiones nec 
non quaedam pia eucharistica exercitia variasque preces, penes eosdem 
fideles magis in usu, maximo cum horum profectu et gaudio augere digna- 
tus est. 

Adhue tamen his spiritualibus beneficiis perquam laudabilis ille care- 
bat mos, postremis his temporibus late in catholicum Orbem inductus, — 
iis haud exceptis locis, in quibus pium XL Horarum exercitium etiam con- 
stitutum est, — unum scilicet integrum diem impendendi, qui appellari 
usu venit Dies Eucharisticus, semel vel pluries in anno in adorationem et 
venerationem huius Augustissimi Sacramenti. Et hoc quidem, tum solemni 
Ssmi Sacramenti expositione a mane usque ad vesperas, tum oblatione 
sacrificii Missae, tum accessione fidelium ad sacram mensam, tum denique 
functionibus et concionibus sacris, directis ad fidem in hoc fidei mysterium 
magis firmandam, ad spem erigendam et caritatem inflammandam in 
Christum Dominum sub speciebus eucharisticis praesentem et amore no- 
strum flagrantem, atque ita ad aliquam reparationem pro facultate cuius- 
que nostra Ei exhibendam ob iniurias, quas praesertim perditi et ingrati 
homines Eidem haud raro in hoc ipso Sacramento, ineffabili Sui erga nos 
amoris pignore, inferre non verentur. 

Porro nemini dubium, quominus tanta fidei ac amoris significatio in 
Augustissimum Eucharistiae Sacramentum, quam haec omnia praestant, 
dignam Diei Eucharistici celebrationem ad incrementum quam maximum 
huius cultus rationem aptissimam exhibeat. Quod mature perpendens, 


; 
‘ 
| 
| 
| 
| 

Beatissimus Pater, ad hoc incrementum magis magisque fovendum, pro 
eximia Sua in hoc Sacramentum pietate, statuit Diei Eucharistici celebra- 
tionem magnis ditare indulgentiis; quarum elargitio,— cum ostendat 
quanti ipsa Sancta Sedes eamdem faciat celebrationem, utpote directam 
ad impensius colendum illud Sacramentum, quo Ecclesia quotidie alitur 
ac roboratur,—ad hance ipsam celebrationem maiori cum frequentia, 
pietate ac religione peragendam fideles alliciat. 

Itaque in ipsa prima audientia, infrascripto Cardinali Paenitentiario 
Maiori post solemnem commemorationem undevicesimi exeuntis saeculi ab 
institutione huius Sacramenti, id est die 6 Aprilis vertentis anni concessa, 
Sanctitas Sua indulgentias, quibus pium XL Horarum exercitium Decreto 
« Invecto feliciter » diei 24 Iulii anni 1933 auxerat,! ad Diei quoque 
Eucharistici celebrationem extendere benigne dignata est. 

Praesenti in perpetuum valituro absque ulla Apostolicarum Litterarum 
in forma brevi expeditione et contrariis quibuslibet minime obstantibus. 

Datum Romae, ex Aedibus Sacrae Paenitentiariae, die 10 Aprilis 1934. 


Card. Lauri, Paenitentiarius Maior. 


L. 8. 
I. Teodori, Secretarius. 


Il 


INVOCATIO AD'S. CRUCEM INDULGENTIIS AUGETUR 


DECRETUM 


Ssmus D. N. Pius div. Prov. Pp. XI, in audientia infra scripto Car- 
dinali Paenitentiario Maiori die 16 mensis Martii currentis anni concessa, 
benigne elargiri dignatus est Indulgentiam partialem quingentorum dierum, 
a christifidelibus lucrandam quoties invocationem « O Crux, ave, spes 
unica» saltem corde contrito ac pia mente recitaverint, et plenariam 
suetis conditionibus semel in mense acquirendam, si quotidie per inte- 
grum mensem eamdem recitationem peregerint. Praesenti in perpetuum 
valituro, absque ulla Brevis expeditione et contrariis quibuslibet non 
obstantibus. 

Datum Romae, ex Aedibus 8S. Paenitentiariae, die 20 Martii 1934. 


L. Card. Lauri, Paenitentiarius Maior. 


L. & 8. 
I, Teodori, Seeretarius. 


1A. A. 8., vol. XXV, pag. 381. 


Sed 


Sacra Romana Rota M45 


SACRA ROMANA ROTA 


Citatio edictalis 


CALARITAN. 


NULLITATIS MATRIMONII (SARRITZU-PINTUS) 


Cum ignoretur locus actualis commorationis Antonii Pintus in causa 
conventi, eumdem citamus ad comparendum, sive per se, sive per procu- 
ratorem legitime constitutum, in sede Tribunalis S. R. Rotae (Roma, via 
della Dataria, 94) die 19 lulii 1934, hora 11, ad concordandum de dubio 
disputando, vel infrascripto subscridendum, et ad diem designandam, 
qua habebitur Turnus Rotalis pro causae definitione: 


An constet de nullitate matrimoniié in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Antonii Pintus curare debent, 
ut de hac edictali citatione ipse moneatur. * 


L. # S. A. Wynen, Ponens. 
Ex Cancellaria Tribunalis S. R. Rotae, die 11 Aprilis 1934. 
Adv. T. Tani, Notarius. 


* Etant inconnu le lieu de la demeure actuelle de Mr Antoine Pintus défen- 
deur en cette cause, Nous le citons 4 comparaitre, par propre personne ou 
par un procureur légitimement constitué, au siége du Tribunal de la S. Rote 
Romaine (Roma, via della Dataria, n. 94), le 19 Juillet 1934, 4 11 heures pour 
concorder ou souscrire le doute ci-dessous rapporté, et fixer le jour de la cause 
devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Mr Antoine Pintus devront, dans la 
mesure du possible, l’avertir de la présente citation. 


| 

ACTA OFFICIORUM 


PONTIFICIA COMMISSIO PRO RUSSIA 


PROVISIO ECCLESIAE 


Sanctissimus Dominus Noster Pius divina Providentia Papa XI, de- 
creto Pont. Commissionis pro Russia, d. d. 8 Decembri 1928, titulari epi- 
scopali Ecclesiae Matregensi dignatus est praeficere R. D. Theophilum 
Matulanis sacerdotem lituanum, quem constituit Auxiliarem R. P. D. 
Antonii Malecki, Episcopi tit. Dionysianen., Administratoris A postolici 
archidioecesis Mohilovien. in civitate vulgo Leningrad. 


. 

4 

DIARIUM ROMANAE CURIAE 


Sabato, 14 Aprile 1934, la Santita di Nostro Signore ha 
ricevuto in udienza solenne Sua Eccellenza il Signor Ca- 
MILLO DAMMAN, Inviato Straordinario e Ministro Plenipo- 
tenziario della Repubblica di El Salvador, per la presen- 
tazione delle Lettere Credenziali. 


SACRA CONGREGAZIONE DEI RITI 


Martedi, 20 Marzo 1934, nel Palazzo Apostolico Vaticano, si é tenuta la 
Congregazione Preparatoria dei Sacri Riti, nella quale gli Emi e Revi 
Signori Cardinali, i Prelati Officiali e i Consultori, che la compongono, hanno 
discusso sul martirio e miracoli del Ven. Servo di Dio Pietro Renato Rogue, 
Sacerdote della Congregazione della Missione, ucciso, come si asserisce, in 
odio alla Fede nella citta di Vannes. 


Martedi, 10 Aprile 1934, nel Palazzo Apostolico Vaticano, all’augusta pre- 
senza del Santo Padre, si é tenuta la Congregazione Generale dei Sacri Riti 
per la discussione e votazione sul martirio e miracoli del Ven. Servo di Dio 
Pietro Renato Rogue. 


Martedi, 24 Aprile 1934, nel Palazzo Apostolico Vaticano, all’augusta presenza 
del Santo Padre, si é tenuta l’adunanza generale della Sacra Congregazione 
dei Riti in cui gli Emi e Revmi Signori Cardinali, i Prelati Officiali ed i Con- 
sultori teologi che la compongono, han discusso dapprima sul dubbio detto 
del tuto per la beatificazione del Ven. Servo di Dio Pietro Renato Rogue, 
martire, della Congregazione della Missione, e quindi su due miracoli che si 
asseriscono da Dio operati per intercessione della Ven. Serva di Dio Gio- 
vanna Elisabetta Bichier des Ages, confondatrice dell’Istituto delle Figlie della 
Croce, dette Suore di S. Andrea, miracoli che vengono proposti per la solenne 
Beatificazione della medesima Venerabile Serva di Dio. 

SEGRETERIA DI STATO 


24 Aprile 1934. Con Biglietto della Segreteria di Stato, la Santita di Nostro 
Signore si é benignamente degnata di annoverare fra i 
Consultori della Sacra Congregazione de Propaganda Fide 
il Rev.do Padre Augusto Sordet, della Congregazione del 
Santissimo Redentore. 


NECROLOGIO 
11 Marzo 1934. Monsig. Vincenzo Peira, Vescovo di Catamarca. 
31 » » Emo Sig. Card. Francesco Exrue, Diacono di S. Cesareo, 


Bibliotecario e Archivista di S. R. C. 


7 Aprile »  Monsig. Stefano Giuseppe Hurault, Vescovo di Nancy e 
Toul. 
12 * »  Monsig. Francesco Cherubini, Arcivescovo tit. di Nicosia 
di Cipro. 
14 . » Monsig. Giovanni Giuseppe Nilan, Vescovo di Hartford. 
25 » »  Monsig. Francesco Kordac, Arcivescovo tit. di Amasea. 


N. 45 e 46): 


Vol. I.'- Schedario Garampi, Registri Vaticani, Registri Latera- 


nensi, Rationes Camerae, Inventario del Fondo Concistoriale. ~ 1926, 
‘pp. xt1-224 con 9 tavole in fototipia ed una zincotipia 

Vol. I. (Karrersacn B.), Referendarii utriusque signaturae a 
Martino V ad Clementem IX et. Praelati signaturae a 
Martino V ad Leonem 1931, pp. 


RELAZIONE della Religione nelle Scuole 


Primarie, Foglio di cm. 50X35. Frontispizio; Prospetto-relazione; 
Norme per l’ispezione dell’ insegnamento religions Scuole Pri- 


Conferenze Geronimiane degli Emi Gardinalt P, Marri, D. Mercisr, 
A. Gasquet, 1920 — In-8° pp. 86. 


Consacrazione del genere umano al Ssmo Cuore at ‘sen: Immagine 
e preghiera.- 4 paginette . .%. . Cente copie 


Il Sacro Cuore di Gest. Traduzione dal francese sulla settima 


del 1919. Un vol. in-16°, di pp. 408 (gr. 180) . 


TRACTATUS CANONICUS DE MATRIMONIO 
cura et studio PETRI Card. GASPARRI concinnatus, Editio nova ad 
mentem Codicis 1. C. - Vol. I, pp. 472 - Vol. II, cum allegatis, pp. 620. 

In brochure: . . 


DECRETUM DE COLORE VIOLACEO. 2 iuau 
1933 (S. C. Caeremonialis). - Con tavola a colori per le vesti di lana 


Copie 50. 


COLLECTIO PRECUM PIORUMQUE OPERUM 


quibus Romani Pontifices in favorem omnium christifidelium aut 
quorumdam coetuum personarum Indulgentias adnexuerunt. ab 


anno 1899 ad 1928. Editio in-18°, xn-480, linteo 


eum titulo impresso . ... 4 


MISSAE DEFUNCTORUM ex Missali Seen desum- 
ptae, Editio quarta iuxta typicam, Accedit Ritus absolutionis pro 
Defunctis ex Rituali Romano typico (a. 1925). — Editio Vaticana in 
charta manufacta impressa, typis lectu facillimis, rubro-nigris cha- 
racteribus, figuris, etc. ornata. — 1932 — Impressum patet 27 x 18; 
pagina 31x 22"/, (gr. 205 pondo) . 


-— Linteo nigro religata, cum Cruce impressa, signaculis, ein. 5 
“Massimr Mons. Massivo. LA NOSTRA PEDE. Le basi Ia sintesi del 


Domma Cattolico. Quarta edizione, in-12, pp, 


Egposizione breve e chiara della dottrina cattolica per “le persoind poite: 
_CONSTITUTIO APOSTOLICA, De Universitatibus et Facultatibus Stu: 


diorum Ecclesiasticorum, — Accedunt Ordinationes Sacrae Congre- 
 gationis de Seminariis et Studiorum Universitatibus ad praefatam 
Constitutionem rite servandam. In-16°, characteribus sects lectuque 
facillimis, in charta optima et levicata, pp. 88 . . . 


Veneunt Romae apud Admin. Commentarii Officialis “Acta Apostolicae releases 
Vaticana - Citta del — */, postale’ N. 1-16722). 


SUSSIDI PER LA CONSULTAZIONE DELL’ARCHIVIO 


VATICANO a cura della Direzione edegli Archivisti (Studi e Testi, 


12 


10 


ii | 
80— 81,50 84— 
0— 
0,60 0,70. 0,80 
| 

‘Recentissime pubblicazioni: 


ORDO. DIVINE sacrique 


iuxta kalendarium Universalis Ecclesiae pro anno Domini 1935. 


Editio diligentissime revisa, perutilibus additionibus aucta singulis diebus, et com- P, 
posita iuxta novissimas editiones Missalis ac Breviarii Romani atque deereta S. R. C. 


Romae L. 2,10 In Itaiia L. 23,30  Apud exteros 2,60 


STATUTI COMUNALI DI VILLANOVA D’ASTI. intro- 
duzione -- Testo - Franchigie - Documenti - Indici e Glossario, a cura 
di Pistro Savio (Studi e Testi, N. — In-; xci-446 e 5 tavole 
in fine del volume — 1934, . . 98 — 100— 
In questo volume sono pa ubblicati ii Statuti di Vihsnove a’ Asti 
del 1414, divisi in peared libri. Segue una importante serie di docu- 


menti che @ una raccolta quasi completa di quanto si riferisce a Vil- 
lanoya. I! Savio vi premette una introduzione, riccamente documen- 


tata, molto interessante nto riguarda il sorgere e lo svilu 
del comune, in modo dn un di d'un 


_medievale. Un glossario chiude il bel volume. 


CANTUS QUI DESIDERANTUR IN 


ROMANO. 1n-12, pp. 24, carta indiana. 985 
Con copertina nera foderata . 2,30 9,30 2,60 


PONTIFICALE ROMANUM. susimorum Pontificum 
lussu editum et a BENEDICTO XIV Pont. Max. recognitum et 
castigatum. Quattro volumi in-folio, nei. margini cm. 30% « 4%, 
luce della stampa 9%>< 33, in carta ottima, rosso e nero, con illu- 


strazioni. 
Perfetta ri — della regevolissima edizione curata dalla 
Rrha Gaaiene lica nel 1 con utili e preziose unte che: 


la completano. I quattro volumi (I; Il, II e appendix) vendono: | 


Legati in pelle zigrino al dorso, tela sui piani, taglio dorato, 
impressioni a secco e croce dorata sui ~~ titolo sui dorsi, er 
coliie buste ... . 

Legati in, tutto con @ croce oro piant, 
dorato, titolo sui dorsi, segnacoli.e buste . . . — 


Fuori di Roma, spese di porto in vit. 


ANNUARIO- PONTIFICIO per l’anno 1934 
Ritratto di 8. S. Pio Xl, pp- Legatura in titolo in oro 


In Roma L. 30 — 


Venéunt. Romae apud Admin. Commentarii Officialis “Acta Apostolicae Sedis ,, 
(Libreria Vaticana - Citta del Vaticano — *), postale N. 1-16722) 

